ᱫᱟᱨᱟᱨ ᱯᱷᱤᱞᱤᱢ (᱑᱙᱙᱖)

ᱫᱟᱨᱟᱨ ᱑᱙᱙᱖ ᱨᱮ ᱵᱮᱱᱟᱣ ᱟᱠᱟᱱ ᱦᱤᱱᱫᱤ ᱯᱟᱹᱨᱥᱤ ᱯᱷᱤᱞᱤᱢ ᱠᱟᱱᱟ। ᱱᱚᱶᱟ ᱨᱮᱱ ᱱᱤᱨᱫᱮᱥᱟᱱ ᱟᱵᱵᱟᱥᱼᱢᱟᱥᱛᱟᱱ ᱦᱚᱛᱮᱛᱮ ᱦᱩᱭ  ᱟᱠᱟᱱᱟ ᱟᱨ ᱢᱩᱬᱩᱴ ᱵᱷᱩᱢᱤᱠᱟ ᱨᱮᱡᱩᱦᱤ ᱪᱟᱣᱞᱟ, ᱨᱤᱥᱤ ᱠᱟᱯᱩᱨ ᱟᱨ ᱟᱨᱵᱟᱡᱽ ᱠᱷᱟᱱ। ᱱᱩᱭ ᱡᱩᱞᱤᱭᱟ ᱨᱟᱵᱟᱨᱴᱽᱥ ᱟᱵᱷᱤᱱᱤᱛ "ᱥᱞᱤᱯᱤᱝ ᱣᱤᱫᱽ ᱫᱟ ᱮᱱᱤᱢᱤ" (᱑᱙᱙᱑) ᱨᱮᱱ ᱨᱤᱢᱮᱠ ᱠᱟᱱᱟᱭ।ᱱᱚᱶᱟ ᱠᱷᱚᱱ ᱢᱟᱬᱟᱝ ᱨᱮ ᱮᱦᱚᱵᱽ ᱫᱷᱩᱨᱟᱹᱣ ᱦᱩᱭ ᱞᱮᱱ ᱢᱟᱱᱤᱥᱟ ᱠᱚᱭᱤᱨᱟᱞᱟ ᱟᱵᱷᱤᱱᱤᱛ ᱟᱜᱽᱱᱤ ᱥᱟᱪᱷᱤ (᱑᱙᱙᱖) ᱟᱨ ᱢᱟᱫᱷᱩᱨᱤ ᱫᱤᱪᱷᱤᱛ ᱟᱵᱷᱤᱱᱤᱛ ᱭᱟᱨᱟᱱᱟ (᱑᱙᱙᱕ ᱯᱷᱤᱞᱤᱢ)᱾ᱭᱟᱨᱟᱱᱟ (᱑᱙᱙᱕) ᱱᱚᱶᱟ ᱵᱟᱵᱚᱛ ᱛᱮ ᱦᱚᱸ ᱡᱚᱲᱟᱣ ᱛᱟᱦᱮᱸ ᱠᱟᱱᱟ।

 ᱯᱷᱮᱰᱟᱛ 
ᱵᱤᱠᱨᱟᱢ (ᱟᱨᱵᱟᱡᱽ ᱠᱷᱟᱱ) ᱟᱛᱭᱟᱫᱷᱤᱠ ᱥᱟᱠᱠᱤ ᱟᱨ ᱟᱛᱭᱟᱪᱟᱨᱤ ᱯᱟᱛᱤ ᱠᱟᱱᱟᱭ। ᱩᱱᱤ ᱟᱭᱟᱜ ᱮᱫᱽᱨᱮ ᱨᱟᱜᱤ ᱛᱟᱭ ᱵᱟᱝ ᱮ ᱥᱟᱢᱵᱲᱟᱣ ᱫᱟᱲᱮᱭᱟᱜ ᱠᱟᱱᱟ ᱟᱨ ᱢᱤᱫ ᱞᱮᱛᱟᱲ ᱜᱮ ᱟᱡ ᱨᱮᱱ ᱱᱟᱣᱟᱭᱤᱡ ᱮᱨᱟ ᱛᱟᱭ ᱯᱨᱤᱭᱟ (ᱡᱩᱦᱤ ᱪᱟᱣᱞᱟ) ᱮ ᱫᱟᱞᱮᱭᱟ। ᱩᱱᱤ ᱯᱨᱤᱭᱟ ᱟᱜ ᱤᱞᱟᱡᱽ ᱠᱚ ᱞᱟᱹᱭ ᱠᱟᱛᱮ ᱰᱚᱠᱴᱚᱨ ᱦᱟᱹᱵᱤᱡ  ᱮ ᱜᱚᱡ ᱠᱟᱭ ᱠᱟᱱᱟ ᱡᱮ ᱩᱱᱤ ᱨᱮᱱ ᱟᱭᱳ ᱜᱚᱲᱚ ᱮᱢᱚᱜ ᱮ ᱨᱤᱠᱟᱭᱮᱫ ᱠᱟᱱ ᱛᱟᱦᱮᱱ᱾ ᱢᱤᱫ ᱫᱤᱱ, ᱵᱤᱠᱨᱟᱢ ᱟᱨ ᱯᱨᱤᱭᱟ ᱟᱠᱤᱱᱟᱜ ᱡᱚᱱᱚᱢ ᱢᱟᱦᱟ ᱨᱮ ᱞᱟᱹᱣᱠᱟᱹ ᱨᱮ ᱢᱟᱱᱟᱣ ᱞᱟᱹᱜᱤᱫ ᱠᱤᱱ ᱥᱮᱱᱚᱜ ᱠᱟᱱᱟ᱾ ᱢᱮᱱᱠᱷᱟᱱ ᱚᱱᱟ ᱞᱟᱹᱣᱠᱟᱹ ᱢᱤᱫ ᱟᱸᱫᱷᱤ ᱛᱩᱯᱷᱟᱱ ᱨᱮ ᱯᱷᱟᱥᱟᱣᱚᱜ ᱠᱟᱱᱟ ᱟᱨ ᱯᱨᱤᱭᱟ ᱤᱱᱟᱹ ᱠᱷᱟᱹᱛᱤᱨ ᱛᱮ ᱮ ᱪᱟᱞᱟᱣ ᱮᱱᱟᱭ᱾ ᱵᱤᱠᱨᱟᱢ ᱮ ᱩᱭᱦᱟᱨ ᱮᱫᱟ ᱡᱮ ᱩᱱᱤ ᱩᱱᱩᱢ ᱮᱱᱟᱭ᱾ ᱚᱱᱟ ᱠᱷᱟᱹᱛᱤᱨ ᱛᱮ, ᱩᱱᱤ ᱥᱤᱢᱞᱟ ᱮ ᱪᱟᱞᱟᱜ ᱠᱟᱱᱟ᱾

ᱚᱱᱵᱮ, ᱩᱱᱤ ᱨᱟᱡᱽ ᱢᱟᱞᱦᱚᱛᱨᱟ ​​(ᱨᱤᱥᱤ ᱠᱟᱯᱩᱨ)ᱥᱟᱶᱛᱮ ᱧᱟᱯᱟᱢ ᱠᱟᱱᱟᱭ। ᱚᱱᱵᱮ ᱩᱱᱤ ᱥᱟᱶᱛᱮ ᱫᱩᱞᱟᱹᱲ ᱨᱮ ᱯᱟᱲᱟᱜ ᱠᱟᱱᱟᱭ, ᱢᱮᱱᱠᱷᱟᱱ ᱩᱱᱤ ᱥᱟᱨᱟ ᱜᱷᱟᱲᱤᱡ ᱩᱱᱤ ᱠᱷᱚᱱ ᱥᱟᱸᱜᱤᱱ ᱮ ᱫᱟᱹᱲ ᱮᱫ ᱛᱟᱦᱮᱱ ᱾ᱯᱚᱨᱮ ᱛᱮ, ᱡᱚᱠᱷᱚᱱ ᱩᱱᱤ ᱠᱟᱨᱚᱱ ᱵᱤᱢᱟᱨ ᱟᱡᱟᱨ ᱦᱩᱭ ᱟᱭ ᱠᱟᱱᱟ, ᱛᱚᱵᱟᱦ ᱟᱡᱽ ᱟᱭᱳᱭ ᱠᱩᱞᱤᱭᱮ ᱮ ᱠᱟᱱᱟ ᱡᱮ ᱩᱱᱤ ᱪᱮᱫ ᱪᱮᱠᱟᱭ ᱞᱟᱠᱛᱤ ᱠᱟᱱᱟ᱾ ᱩᱱᱤ ᱨᱮᱱ ᱟᱩᱳ ᱫᱚ ᱩᱱᱤ ᱥᱟᱹᱨᱤ ᱠᱟᱛᱷᱟ ᱞᱟᱹᱭ ᱞᱟᱹᱜᱤᱫ ᱛᱮ ᱵᱟᱯᱞᱟ ᱵᱟᱵᱚᱛ ᱮ ᱢᱮᱛᱟᱭ ᱠᱟᱱᱟ᱾ ᱤᱱᱟ ᱛᱟᱭᱚᱢ ᱟᱭᱟᱜ ᱠᱩᱥᱤ ᱡᱮ ᱟᱡ ᱥᱣᱤᱠᱟᱨ ᱥᱟᱹᱨᱤᱭᱟᱜ ᱞᱟᱠᱛᱤᱜ ᱥᱮ ᱵᱟᱝ᱾ ᱯᱨᱤᱭᱟ ᱟᱭᱟᱜ ᱛᱟᱭᱚᱢ ᱡᱤᱭᱚᱱ ᱨᱮᱭᱟᱜ ᱵᱟᱵᱚᱛ ᱢᱤᱫ ᱢᱤᱫ ᱥᱟᱛᱟᱢ ᱨᱮ ᱪᱤᱴᱷᱤ ᱚᱞ ᱠᱮᱫᱟ᱾ ᱩᱱᱤ ᱚᱱᱟ ᱪᱤᱴᱷᱤ ᱥᱟᱠᱟᱢ ᱨᱟᱡᱽ ᱮᱢᱟᱭ ᱞᱟᱹᱜᱤᱫ ᱛᱮ ᱦᱟᱹᱨᱤ (ᱡᱚᱱᱤ ᱞᱤᱣᱟᱨ) ᱮ ᱢᱮᱛᱟᱭ ᱠᱟᱱᱟ᱾ ᱦᱟᱹᱨᱤ ᱪᱤᱴᱷᱤ ᱮ ᱟᱜ ᱮᱫᱟᱭ ᱟᱨ ᱡᱟᱦᱟᱸᱭ ᱴᱷᱮᱱ ᱠᱷᱚᱱ ᱱᱟᱶᱟ ᱚᱞ ᱞᱟᱹᱜᱤᱫ ᱮ ᱟᱨᱫᱟᱥ ᱠᱮᱫᱟ᱾ ᱨᱟᱡᱽ ᱫᱚᱥᱟᱨ ᱟᱜ ᱪᱤᱴᱷᱤ ᱥᱟᱠᱟᱢ ᱧᱟᱢ ᱮᱫᱟ ᱡᱟᱦᱟᱸ ᱚᱱᱟᱨᱮ ᱢᱤᱫ ᱚᱱᱚᱬᱦᱮ ᱛᱟᱞᱟ ᱛᱮᱜᱮ ᱛᱟᱦᱮᱱ ᱠᱟᱱᱟ ᱚᱱᱟ ᱠᱷᱟᱱ ᱵᱷᱮᱜᱟᱨ ᱪᱮᱫ ᱦᱚᱸ ᱵᱟᱝ᱾ ᱩᱱᱤ ᱵᱟᱯᱞᱟ ᱟᱱᱤᱡ ᱠᱟᱱᱟᱭ ᱢᱮᱱᱛᱮ, ᱡᱚᱠᱷᱚᱱ ᱮ ᱵᱟᱰᱟᱭ ᱧᱟᱢ ᱮᱫᱟ, ᱩᱱᱤ ᱩᱱᱨᱮᱭ ᱤᱠᱟ ᱠᱟᱭ ᱠᱟᱱᱟ᱾ ᱤᱱᱟ ᱛᱟᱭᱚᱢ ᱦᱟᱨᱤ ᱚᱱᱟ ᱢᱟᱬᱟᱝ ᱛᱮᱭᱟᱜ ᱪᱤᱴᱷᱤ ᱮ ᱧᱟᱢ ᱮᱫᱟ ᱟᱨ ᱩᱱᱤ ᱨᱟᱡᱽ ᱮ ᱮᱢᱟᱭ ᱠᱟᱱᱟ᱾ ᱨᱟᱡᱽ ᱩᱱᱤᱥᱟᱶ ᱵᱟᱯᱞᱟᱜ ᱞᱟᱹᱜᱤᱫ ᱜᱚᱴᱟ ᱩᱛᱟᱹᱨᱮᱫᱟ᱾

ᱢᱤᱫ ᱫᱤᱱ, ᱵᱤᱠᱨᱟᱢ ᱠᱷᱚᱵᱚᱨ ᱠᱟᱜᱚᱡ ᱨᱮ ᱯᱮᱤᱭᱟ ᱟᱜ ᱢᱩᱴᱷᱟᱹᱱ ᱪᱤᱛᱟᱹᱨ ᱧᱮᱞ ᱠᱮᱫᱟᱭ ᱟᱨ ᱩᱱᱤ ᱵᱟᱵᱟᱭ ᱧᱟᱢ ᱠᱮᱫᱟᱭ ᱡᱮ ᱯᱨᱤᱭᱟ ᱡᱤᱣᱮᱫ ᱜᱮᱭᱟᱭ। ᱩᱱᱤ ᱜᱚᱣᱟ ᱞᱟᱹᱜᱤᱫ ᱛᱮ ᱟᱡᱟᱜ ᱴᱤᱠᱚᱴ ᱮ ᱨᱟᱫᱽ ᱠᱟᱜ ᱠᱟᱱᱟ ᱟᱨ ᱩᱥᱟᱹᱨᱟ ᱥᱤᱢᱞᱟ ᱮ ᱥᱮᱴᱮᱨᱚᱜ ᱠᱟᱱᱟ । ᱥᱤᱢᱞᱟ ᱨᱮ ᱩᱱᱤ ᱮ ᱯᱟᱸᱡᱟᱭᱮ ᱠᱟᱱᱟ। ᱱᱚᱶᱟ ᱵᱟᱲᱟᱭ ᱧᱟᱢ ᱠᱟᱛᱮ ᱡᱮ ᱩᱱᱤᱭᱮ ᱵᱟᱯᱞᱟᱜ ᱠᱟᱱᱟ, ᱨᱟᱡᱽ ᱜᱚᱡᱽ ᱞᱟᱹᱜᱤᱫ ᱮ ᱨᱤᱠᱟᱹ ᱡᱚᱝ ᱠᱟᱱᱟ ᱢᱮᱱᱠᱟᱷᱟᱱ ᱵᱟᱝ ᱮ ᱫᱟᱲᱮᱭᱟᱜ ᱠᱟᱱᱟ। ᱠᱷᱟᱱ ᱩᱱᱤ ᱨᱟᱡᱽ ᱡᱮᱞ ᱛᱮ ᱮ ᱵᱷᱮᱡᱟ ᱠᱮᱫᱮᱭᱟ ᱛᱟᱭᱚᱢ ᱛᱮ, ᱩᱱᱤ ᱯᱨᱤᱭᱟ ᱛᱟᱠᱚ ᱚᱲᱟᱜ ᱮ  ᱥᱮᱱᱚᱜ ᱠᱟᱱᱟ ᱟᱨ ᱩᱱᱤᱨᱮᱱ ᱥᱟᱱᱟᱢ ᱡᱚᱴᱟᱣ ᱜᱟᱛᱮ ᱠᱚ ᱜᱚᱡᱽ ᱠᱟᱠᱚ ᱠᱟᱱᱟᱭ ᱟᱨ ᱯᱨᱤᱭᱟ ᱦᱚᱸ ᱜᱚᱡᱮ ᱞᱟᱹᱜᱤᱱ ᱛᱮ ᱯᱨᱟᱭᱟᱥ ᱠᱮᱫᱟᱭ।

ᱯᱷᱤᱞᱤᱢ ᱨᱮᱭᱟᱜ ᱢᱩᱪᱟᱹᱫ ᱨᱮ, ᱵᱤᱠᱨᱟᱢ ᱟᱜ ᱨᱟᱡᱽ ᱥᱟᱶᱛᱮ ᱞᱟᱹᱲᱦᱟᱹᱭ ᱦᱩᱭᱩᱜ ᱠᱟᱱ ᱛᱟᱭᱟ ᱡᱟᱦᱟᱸ ᱨᱟᱡᱽ ᱵᱤᱠᱨᱟᱢ ᱦᱚᱛᱮᱛᱮ ᱯᱨᱤᱭᱟ ᱫᱟᱞ ᱠᱷᱚᱱ ᱮ ᱵᱟᱱᱪᱟᱣ ᱨᱮᱱᱟᱜ ᱮ ᱨᱤᱠᱟᱹᱭᱮᱫᱟ ᱾ ᱨᱟᱡᱽ ᱫᱚ ᱫᱟᱜ ᱛᱮ ᱯᱮᱨᱮᱡ ᱟᱠᱟᱱ ᱵᱟᱛᱷᱴᱟᱵ ᱨᱮ ᱵᱤᱠᱨᱟᱢ ᱮ ᱩᱱᱩᱢ ᱠᱟᱫᱮᱭᱟ᱾ ᱵᱤᱠᱨᱟᱢ ᱮ ᱜᱚᱡ ᱮᱱᱟ ᱢᱚᱱᱮ ᱠᱟᱛᱮ ᱨᱟᱡ ᱟᱨ ᱯᱨᱤᱭᱟ ᱥᱩᱨ ᱨᱮ ᱢᱮᱱᱟᱜ ᱡᱟᱯᱟᱜ ᱨᱮᱞᱣᱮ ᱥᱴᱮᱥᱟᱱ ᱠᱤᱱ ᱥᱮᱴᱮᱨᱚᱜ ᱠᱟᱱᱟ᱾ ᱵᱤᱠᱨᱟᱢ ᱩᱱᱠᱤᱱ ᱪᱮᱛᱟᱱ ᱨᱮ ᱦᱟᱢᱞᱟ ᱮᱫᱟᱭ ᱟᱨ ᱮ ᱫᱟᱠᱠᱟ ᱮ ᱮᱢᱟᱭ ᱠᱟᱱᱟ᱾ ᱚᱱᱰᱮ, ᱯᱨᱤᱭᱟ ᱟᱜ ᱯᱤᱪᱷᱟ ᱛᱩᱞᱩᱡ ᱵᱤᱠᱨᱟᱢ ᱟᱜ ᱡᱟᱸᱜᱟ ᱨᱮᱞᱣᱮ ᱴᱨᱮᱠ ᱨᱮ ᱵᱟᱡᱷᱟᱜ ᱠᱟᱱ ᱛᱟᱭᱟ᱾ ᱱᱚᱶᱟ ᱜᱷᱚᱴᱚᱱ ᱧᱮᱞ ᱠᱟᱛᱮ, ᱯᱨᱤᱭᱟ ᱵᱤᱠᱨᱟᱢ ᱮ ᱵᱟᱱᱪᱟᱣᱮ ᱨᱮᱱᱟᱜ ᱯᱚᱨᱛᱚᱱ ᱮᱫᱟ ᱪᱮᱫᱟᱜ ᱥᱮ ᱥᱟᱢᱟᱝ ᱥᱮᱫ ᱠᱷᱚᱱ ᱦᱤᱡᱩᱜ ᱠᱟᱱᱟ ᱟᱹᱰᱤ ᱡᱚᱨ ᱟᱛᱮ ᱴᱮᱨᱱ ᱩᱱᱤ ᱴᱷᱮᱱ᱾ ᱟᱭᱟᱜ ᱵᱮᱼᱵᱟᱹᱲᱤᱡᱽ ᱱᱟᱦᱟᱪᱟᱨ ᱵᱮᱵᱦᱟᱨ ᱛᱩᱞᱩᱡ ᱯᱨᱤᱭᱟ ᱟᱜ ᱫᱟᱭᱟ ᱫᱩᱞᱟᱹᱲ ᱮ ᱧᱮᱞ ᱠᱟᱛᱮ,ᱚᱱᱟ ᱴᱨᱮᱱ ᱩᱱᱤ ᱴᱷᱮᱱ ᱴᱷᱚᱠᱚᱨ ᱠᱷᱚᱱ ᱢᱟᱬᱟᱝ ᱨᱮ ᱩᱱᱤ ᱮ ᱵᱷᱮᱠᱟ ᱜᱚᱫ ᱠᱟᱭ ᱠᱟᱱᱟᱭ᱾

 ᱢᱩᱬᱩᱛ ᱯᱟᱯᱟᱴᱤᱭᱟ 
 ᱡᱩᱦᱤ ᱪᱟᱣᱞᱟ — ᱯᱨᱤᱭᱟ ᱵᱷᱟᱴᱤᱭᱟ
 ᱨᱤᱥᱤ ᱠᱟᱯᱩᱨ — ᱨᱟᱡᱽ ᱢᱟᱞᱦᱚᱛᱨᱟ 
 ᱟᱨᱵᱟᱢᱽ ᱠᱷᱟᱱ — ᱵᱤᱠᱨᱟᱢ 
 ᱡᱚᱱᱤ ᱞᱤᱣᱟᱨ — ᱦᱟᱨᱤ 
 ᱥᱩᱥᱢᱟ ᱥᱮᱴᱷ — ᱨᱟᱡᱽ ᱟᱡ ᱟᱭᱳ 
 ᱥᱩᱞᱵᱷᱟ ᱟᱨᱭᱟ — ᱱᱤᱨᱢᱟᱞ ᱵᱷᱟᱴᱤᱭᱟ
 ᱥᱤᱣᱟ ᱨᱤᱱᱫᱟᱱᱤ

 ᱥᱮᱨᱮᱧ 

 ᱱᱟᱢᱟᱝᱠᱟᱱ ᱟᱨ ᱥᱤᱨᱯᱷᱟᱹ 
 1997 - फ़िल्मफ़ेयर सर्वश्रेष्ठ खलनायक पुरस्कार - ᱟᱨᱵᱟᱡᱽ ᱠᱷᱟᱱ
 ᱵᱟᱦᱨᱮ ᱡᱚᱱᱚᱲ 


श्रेणी:1996 में बनी हिन्दी फ़िल्म
श्रेणी:अनु मलिक द्वारा संगीतबद्ध फिल्में